19/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.2016/10530. Bases reguladoras do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2016

Bases reguladoras do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2016 Por resolución da Presidencia núm.10530, de data 12 de maio de 2016, aprobáronse as Bases reguladoras do programa de subvencións a concellos e entidades locais para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2016, que se transcriben de seguido. PROGRAMA DE SUBVENCIÓNS A CONCELLOS E ENTIDADES LOCAIS PARA O APOIO AO DESENVOLVEMENTO DE FESTIVAIS AUDIOVISUAIS, MUSICAIS E DE ARTES ESCÉNICAS NA PROVINCIA DA CORUÑA DURANTE O ANO 2016 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto Obxecto específico da convocatoria FO221/2016 Para os efectos desta convocatoria, entenderanse por festivais aqueles eventos, certames e mostras que teñan por obxecto a promoción e difusión da produción cinematográfica e audiovisual, musical e/ou de artes escénicas en calquera dos formatos e medios de difusión, que se celebren na provincia da Coruña. O festival ten que cumprir, como mínimo, para poder optar á subvención, os requisitos seguintes:  No caso dos festivais audiovisuais, a programación contará cunha sección, como mínimo, para producións galegas en V. O.  No caso dos festivais de música e/ou artes escénicas, a programación contará, cando menos, cun 30% do total das actuacións profesionais artísticas a cargo de bandas e/ou compañías galegas.  No caso dos festivais de artes escénicas na programación, un mínimo do 50% do total das actuacións profesionais artísticas serán en lingua galega. Esta porcentaxe será do 25% no caso dos festivais musicais. Cada festival deberá presentar unha solicitude. Unicamente serán obxecto de axuda os gastos de carácter corrente, en ningún caso bens inventariables. A realización do festival será de exclusiva responsabilidade dos concellos e entidades locais, así como as obrigas fiscais e de seguridade social que delas se deriven.3.1. Gastos subvencionables neste programa: * Orde HAP/1782/2013, do 20 de setembro, pola que se aproba a Instrución do modelo simplificado de contabilidade local e se modifica a Instrución do modelo básico de contabilidade local, aprobada por Orde EHA/4040/2004, do 23 de novembro e Orde HAP/1781/2013, do 20 de setembro, pola que se aproba a Instrución do modelo normal de contabilidade local. Base 4.–Exclusións Exclusións específicas da convocatoria FO221/2016 Ademais das exclusións expresadas na base 4 das bases reguladoras, non serán obxecto de subvención neste programa:  Os festivais, mostras e encontros de música coral, bandas de música popular e bandas de música e baile tradicional galego.  As actuacións de agrupacións artísticas incluídas na Rede Cultural da Deputación.  Os gastos de carácter xeral da entidade (persoal e gastos correntes). Só serán subvencionables os gastos que se adscriban directamente á realización da actividade obxecto da subvención, co límite máximo do 13% dos gastos directos da actividade. Estes gastos deberán especificarse motivadamente no orzamento.  Os gastos de desprazamento, manutención e aloxamento, salvo que estean vinculados directamente á realización do festival. Estes gastos deberán especificarse motivadamente no orzamento.  Os gastos financeiros.  As actividades deportivas e de tempo libre, de promoción económica, de servizos sociais e de turismo. Base 5.–Entidades solicitantes Requisitos específicos do programa FO221/2016 Poderán acceder a estas axudas os concellos e outras entidades locais da provincia da Coruña que leven a cabo algún dos festivais descritos no obxecto da convocatoria e cumpran os requisitos referidos no artigo 10 da Lei de subvencións de Galicia, dentro dos límites orzamentarios e de acordo coas condicións e criterios que se establecen nestas bases. As entidades locais poderán presentar a súa solicitude individual ou conxuntamente, baixo calquera fórmula (agrupación, asociación, mancomunidade, fusión ou outra fórmula semellante), sempre que se acredite a realización conxunta do festival e non actuacións independentes en cada entidade. Nos supostos de mancomunidades, consorcios ou áreas metropolitanas non poderá tratarse dunha actuación illada ou independente e deberá prestase de xeito consorciado ou mancomunado. Base 7.–Solicitude 7.1. Prazo e presentación de solicitudes específicos do programa FO221/2016 O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación específica do programa FO221/2016 Ademais da documentación relacionada na base 7.2 das bases reguladoras, os concellos e entidades locais solicitantes teñen que achegar, de xeito telemático:  Ficha do proxecto.  Memoria da edición do festival inmediatamente anterior á edición que se presenta á subvención, que conterá todos os aspectos que se valorarán segundo o establecido na base 8. Esta memoria achegarase cunha declaración responsable sobre a veracidade da información, que a Deputación da Coruña poderá comprobar en calquera momento.  Memoria completa e detallada do proxecto para o cal se solicita a subvención, que conterá todos os aspectos que se valorarán segundo o establecido na base 8.  Orzamento completo e detallado do investimento subvencionable, no cal figuren todos os gastos subvencionables e a previsión de ingresos. A memoria incluirá o orzamento desagregado, con e sen IVE.  Importe da subvención solicitada, que poderá acadar o 70% do orzamento de gastos.  Declaración doutras subvencións concedidas ou solicitadas para o mesmo obxecto.  Declaración das fontes de financiamento do proxecto (achega da entidade solicitante, outros recursos externos para o autofinanciamento).  Dossier de prensa da edición dos dous últimos festivais inmediatamente anteriores á edición que se presenta á subvención. Poderase requirir ao concello ou entidade local para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude. Base 8.–Resolución 8.1 Valoración das solicitudes específica da convocatoria FO221/2016 A. FESTIVAIS AUDIOVISUAIS A1. Valoración da edición anterior (ata 20 puntos) * Presenza de obras cinematográficas de fóra de Galicia na edición anterior: ata 5 puntos. – 1 punto por cada obra do ámbito estatal ou europeo exhibida no festival (agás galegas). – 2 puntos por cada obra doutros continentes exhibida no festival. * Actividades complementarias: ata 10 puntos. – 1 punto por cada actividade formativa, educativa e actividades complementarias (encontros profesionais, conferencias.) da edición anterior. * Repercusión en medios de comunicación e redes sociais da edición anterior: ata 5 puntos. – Presentación de dossier co impacto do festival nos medios de comunicación: 2 puntos. – Existencia de web e perfís en redes sociais do festival: 3 puntos. A2. Valoración da edición para a que se solicita axuda (ata 50 puntos). * Antigüidade do festival: ata 5 puntos. – Entre 2 e 4 anos: 3 puntos. – Máis de 4 anos: 5 puntos. * Apoio ao sector audiovisual galego: ata 5 puntos; valorarase o número de producións que teñan a súa V. O. en galego. – Mínimo de tres: 1 punto. – 1 punto por cada unha maiores ata un máximo 5 puntos. * Produción textual: ata 5 puntos. Produción de filmes ou libros, en formato dixital ou tradicional: 2 puntos por título. * Programas de cooperación con outros eventos a nivel estatal e internacional: ata 5 puntos 1 punto por cada evento colaborador cun máximo de 5 puntos. * Publicación de catálogo ou resumo dixital en formato audiovisual: ata 5 puntos. * Solidez financeira do festival: ata 15 puntos; valoraranse as achegas de fondos propios da entidade organizadora e patrocinios de entidades privadas con respecto ao orzamento subvencionable (con IVE), admitindo como fondos propios as achegas de financiamento doutras administracións públicas das cales se obtivese algún tipo de axuda. – Entre o 15 e o 30% do orzamento: 7 puntos. – Entre o 30,01 e o 50% do orzamento: 10 puntos. – Máis do 50% do orzamento: 15 puntos. * Viabilidade económica do proxecto: ata 10 puntos; valorarase a porcentaxe de subvención solicitada con respecto ao orzamento global (con IVE) do proxecto: – 70% do orzamento: 5 puntos. – Entre o 50% e o 69,99% do orzamento: 7 puntos. – Menos do 50%, 10 puntos. A3. Valoración da calidade e interese do festival e da proposta para 2016 (ata 30 puntos). Valoraranse, no informe técnico correspondente, os seguintes aspectos: * Calidade da programación da edición anterior: ata 10 puntos asignados tendo en conta: a temática, a especialización e diferenciación con respecto a outros certames, a incidencia dentro do panorama audiovisual autonómico e estatal e o número de obras en primeira presentación oficial con respecto a Galicia e a España. * Calidade da programación proposta para 2016: ata 15 puntos asignados segundo o interese do proxecto en relación coa temática e coa especialización e diferenciación con outros certames audiovisuais do panorama galego e estatal. * Plan de comunicación do evento en 2016: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. B. FESTIVAIS ARTES ESCÉNICAS E MUSICAIS B1. Valoración da edición anterior (ata 20 puntos) * Orzamento do festival na edición de 2015: ata 5 puntos. – Entre 5.000 € e 10.000 €: 2 puntos. – Máis de 10.000 €: 5 puntos. * Repercusión en medios de comunicación e redes sociais da edición anterior: ata 5 puntos; valorarase o número de medios de prensa que recolleron información acerca do festival, o número de seguidores en redes, o ámbito de difusión dos medios e a súa repercusión. * Actividades complementarias: ata 10 puntos. – 2 puntos por cada actividade formativa, educativa e actividades complementarias (encontros profesionais, conferencias.) da edición anterior. B2. Valoración da edición para a que se solicita axuda (ata 50 puntos) * Duración do festival: ata 10 puntos. – 1 día: 2 puntos. – 2 días: 5 puntos. – Máis de 2 días: 10 puntos. * Antigüidade do festival: ata 10 puntos. – Entre 2 e 4 anos: 3 puntos. – eEntre 5 e 10 anos: 6 puntos. – Máis de 10 anos: 10 puntos. * Publicación de catálogo físico ou de resumo dixital en formato audiovisual: ata 5 puntos. * Solidez financeira do festival: ata 15 puntos; valoraranse as achegas de fondos propios da entidade organizadora e patrocinios de entidades privadas con respecto ao orzamento subvencionable (con IVE), admitindo como fondos propios as achegas de financiamento doutras administracións públicas das cales se obtivese algún tipo de axuda. – Entre o 15 e o 30% do orzamento: 7 puntos. – Entre o 30,01 e o 50% do orzamento: 10 puntos. – Máis do 50% do orzamento: 15 puntos. * Viabilidade económica do proxecto: ata 10 puntos; valorarase a porcentaxe de subvención solicitada con respecto ao orzamento global (con IVE) do proxecto: – 70% do orzamento: 5 puntos. – Entre o 50% e o 69,99% do orzamento: 7 puntos. – Menos do 50%, 10 puntos. B3. Valoración da calidade e interese do festival e da proposta para 2016 ( ata 30 puntos) Valoraranse, no informe técnico correspondente, os seguintes aspectos: * Calidade da programación da edición anterior: ata 10 puntos asignados tendo en conta: a temática, a especialización e diferenciación con respecto a outros festivais, a incidencia dentro do panorama das artes escénicas e musicais a nivel autonómico e estatal e o número de obras de estrea en Galicia e España. * Calidade da programación proposta para 2016: ata 15 puntos asignados segundo o interese do proxecto en relación coa temática e coa especialización e diferenciación con outros festivais do panorama galego e estatal. * Plan de comunicación do evento en 2016: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. Quedarán excluídos das subvencións aqueles festivais que non acaden un mínimo de 25 puntos no conxunto dos tres apartados de valoración, dos que, polo menos, 10 puntos corresponderán ao apartado B.3. Base 9.–Xustificación e pagamento 9.3. Documentación específica da convocatoria FO221/2016 9.3.1. Subvencións por importe inferior a 60.000 €.  Memoria das actividades desenvolvidas na anualidade, que conterá como mínimo os seguintes aspectos: actividades desenvoltas, temporalización, ámbito territorial, cuantificación e perfil das persoas participantes, repercusión en medios de comunicación e redes sociais, resultados obtidos e indicación do cumprimento das condicións impostas na concesión da subvención.  Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas.9.3.2. Subvencións por importe de 60.000 € ou superior  Memoria xustificativa do cumprimento das condicións impostas na concesión da subvención con indicación das actividades realizadas e dos resultados obtidos.  Memoria económica xustificativa do custo das actividades realizadas, que conterá: * Relación clasificada de gastos realizados, con identificación dos acredores, dos conceptos de gasto e dos tipos de documentos (n.º de factura ou documento equivalente, importe, data completa de emisión) e das desviacións acaecidas en relación ao presuposto. * Facturas ou documentos equivalentes incluídos na relación anterior. * Relación detallada doutros ingresos ou subvencións que financiaran o festival, con indicación do seu importe ou procedencia, así como dos ingresos propios afectados á actividade subvencionada ou, pola contra, declaración de non ter outras subvencións públicas ou privadas para o mesmo obxecto. * Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas. A Coruña, 12 de maio de 2016. O PRESIDENTE O SECRETARIO Valentín González Formoso José Luis Almau Supervía